Legal Document

Category: 8

Text:
137. ΝΟΜΟΣ υπ’ αριθ. 32 της 22/23 Απρ. 1975 (ΦΕΚ Α΄ 78) Περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας. ΄Αρθρ.1.-1.Από 1ης Μαρτ. 1975 άπασαι αι εκ του Δημοσίου Ταμείου καταβαλλόμεναι πάσης φύσεως συντάξεις και βοηθήματα, αι μη καθοριζόμεναι επί τη βάσει μισθού ενεργείας, αυξάνονται κατά ποσοστόν 10%. 2.Κατά το αυτό ως άνω ποσοστόν και από της αυτής χρονολογίας αυξάνονται: α)Τα πάσης φύσεως προσωπικά και αμεταβίβαστα επιδόματα ανικανότητος, ως και αι προσαυξήσεις αυτών περιλαμβανομένων και των εν άρθρ. 54 του Α.Ν. 1854/51 επιδομάτων. β)Αι, κατά τας διατάξεις του Ν.Δ. 1342/1973 «περί συνταξιοδοτήσεως του μεταφερομένου εις τον Ο.Σ.Ε. προσωπικού των Σ.Ε.Κ.», καταβαλλόμεναι συντάξεις. γ)Αι συντάξεις των υπαλλήλων της Βουλής, περί ων η παρ. 1 του άρθρ. 3 του Α.Ν. 377/1968 «περί ρυθμίσεως των συντάξεων κατόπιν του Α.Ν. 274 του 1968 «περί των αποδοχών των δημοσίων υπαλλήλων πολιτικών και στρατιωτικών, ως και των υπαλλήλων των Ν.Π.Δ.Δ». δ)Τα εν παρ. 2 του άρθρ. 4 του Α.Ν. 377/68 ποσά συνταξίμου μισθού των οπλιτών. 3.Το ως άνω ποσοστόν αυξήσεως υπολογίζεται, εις απάσας τας περιπτώσεις, επί των ποσών των διαμορφωθέντων δια των μέχρι της ισχύος του παρόντος χορηγηθεισών αυξήσεων. ΄Αρθρ.2.-Το, δια των διατάξεων του Ν.Δ. 67/1974, καθορισθέν κατώτατον ποσόν των εκ του Δημοσίου Ταμείου καταβαλλομένων συντάξεων ή βοηθημάτων, συνυπολογιζομένου και του τυχόν καταβαλλομένου επιδόματος ανικανότητος, ορίζεται από 1ης Μαρτ. 1975 εις δραχ. 1.180. ΄Αρθρ.3.-Δι’ αποφάσεων του Υπουργού Οικονομικών καθορίζεται ο τρόπος αναγνωρίσεως και πληρωμής του νέου ποσού της συντάξεως ή βοηθήματος ή επιδόματος των ήδη συνταξιούχων εκ της εφαρμογής του παρόντος και του Νόμ. 15/1975 «περί αυξήσεως του μισθού των δικαστικών λειτουργών, των δημοσίων υπαλλήλων, πολιτικών και στρατιωτικών και των υπαλλήλων των Ν.Π.Δ.Δ.». ΄Αρθρ.4.-Αι διατάξεις του παρόντος ισχύουν και προκειμένου περί συντάξεων μη καταβαλλομένων εκ του Δημοσίου Ταμείου, αλλά διεπομένων υπό των αυτών διατάξεων είτε κατά παραπομπήν προς τα ισχύοντα επί συντάξεων του Δημοσίου είτε δι’ ιδίων νομοθετημάτων επαναλαμβανόντων τας σχετικάς διατάξεις. ΄Αρθρ.5.-Τα εκ της εφαρμογής του παρόντος προκύπτοντα ποσά συντάξεων στρογγυλοποιούνται εις την επομένην της μονάδος δεκάδα. ΄Αρθρ.6.-Η ισχύς του παρόντος άρχεται από 1ης Μαρτ. 1975. (Αντί για τη σελ. 90,63) Σελ. 90,63(α) Τεύχος 739-Σελ. 133 Πολιτικές και Στρατιωτικές Συντάξεις 29.Β.α.134-137